**Приложение № 1**

**ТЕХНИЧЕСКА СПЕЦИФИКАЦИЯ**

**ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

1. **Предмет на извършените услуги:** Сервизна поддръжка и ремонт на компресори модел: Аtlas CopcoGA7P, Atlas Copco ZS4VSD, MAPRO MCF 500 G и Аtlas Copco 20+.

Предметът на договора включва профилактика на определен брой часове, планова и аварийна поддръжка на компресорни агрегати.

1. Възложителят има право да добавя нови компресори, излезли от гаранция, чрез подписване на допълнително споразумение (анекс).
2. Дейностите, предмет на договора, са описани в Ценови таблици 1, 2 и 3 в Приложение № 3. В посочените дейности не се включват дейности по ремонт и поддръжка на електродвигателите на посочените агрегати. Изпълнителят поддържа само компресорната част и блока за управление, където е приложимо.
3. Всички дейности, предмет на договора, се извършват само след писмено възлагане от страна на Контролиращия служител по договора, в което възлагане се описва типа на ремонта. В случай на аварийно възлагане, Контролиращият служител описва типа на повредата. Всички ремонтни дейности се изпълняват в сервиз на Изпълнителя по гореописания начин.
4. Контролиращият служител изпраща по електронна поща запитване за калкулация на ремонта (планов, авариен или основен) до Изпълнителя. Срокът, в който Изпълнителят следва да върне калкулацията, включваща подробно описание на всички дейности, резервни части, консумативи и труд, не може да превишава 2 **(два) работни дни**.
5. Изпълнителят е длъжен за всяко обслужване, описано в Ценова таблица 1, да извърши първо дейността по Пълна проверка на оборудването, като съгласно нея да предложи оферта за извършване на профилактика - съгласно Ценова таблица 1 или ремонт - съгласно Ценова таблица 2 и Ценова таблица 3. При извършване на ремонт съгласно Ценова таблица 2 и Ценова таблица 3 дейностите и консумативите предвидени за съответните часове в Ценова таблица 1 трябва да бъдат предвидени и включени при изпълняване на ремонта съгласно Ценова таблица 2 – при констатиране на необходимост от тях.
6. След одобрение на получената калкулация, Възложителят изпраща по електронна поща възлагане на изпълнението на ремонта. Срокът за изпълнение започва да тече, считано от датата на възлагане.
7. Максималният срок за извършване на основен ремонт (при подмяна на основни компоненти и възли на компресорния агрегат) е **до 20 (двадесет) работни дни**, считано от датата на доставка на резервни части и консумативи в склада на Изпълнителя.
8. Максималният срок за доставка на резервни части и консумативи е **до 40 (четиридесет) работни дни**, считано от датата на възлагане на изпълнението на ремонта.
9. Максималният срок за изпълнение на всякакъв вид ремонтни дейности, с изключение на основен ремонт, е **до 10 (десет) работни дни**, считано от датата на възлагане на изпълнението на ремонта.
10. Всички изпълнени дейности по договора ще бъдат приемани, чрез подписан без възражения от Контролиращия служител от страна на Възложителя Приемо-предавателен протокол. В протокола следва да бъдат описани всички изпълнени дейности/операции, подменени части/консумативи и труд.
11. Максималният срок за реакция при аварийни ситуации е **до 24 (двадесет и четири) часа**, считано от уведомяването на Изпълнителя по електронна поща или телефон. Под реакция се разбира изпращане в обекта на Възложителя на сервизен специалист, служител на Изпълнителя за диагностициране на повредата.
12. Изпълнителят влага в ремонта само оригинални резервни части и консумативи, съобразени със спецификацията на съответните компресори. Резервните части и консумативи, вложени в ремонта следва да бъдат придружени със сертификати за качество/декларация за съответствие от производителя.
13. Изпълнителят осигурява **минимум 6 (шест) месеца гаранционен срок** на извършения от него ремонт на компресорен агрегат, считано от датата на подписания без възражения от страна на Контролиращия служител Приемо-предавателен протокол.
14. Гаранцията на вложените в ремонта части, която следва да бъде **минимум 6 (шест) месеца**, покрива дефекти или повреди на доставените части, проявени през гаранционния период, които представляват пропуски в изработката или в материала, при условие че компресорите, в които са вложени, се експлоатират правилно и в съответствие с инструкциите за експлоатация и указанията на Изпълнителя.
15. В случай че подменена от Изпълнителя резервна част дефектира поради производствен дефект в рамките на гаранционния ѝ срок, Изпълнителят се задължава да ремонтира компресора и да подмени дефектиралата резервна част за своя сметка, както и да отстрани всякакви повреди, настъпили в резултат на дефектирането на резервната част.
16. При забелязани признаци на повреда и неизправности в приетите от Изпълнителя след профилактичен преглед или ремонт компресори, Възложителят трябва незабавно да нареди спирането му/им от работа и да уведоми Изпълнителя.
17. Възложителят има право да поръчва стоки от предмета на договора, невключени в ценовите таблици, съгласно актуалните към момента на поръчването им цени на дребно, с включен процент отстъпка.

Общата стойност на поръчката/ите по тази точка, не може да надвишава 5% (пет процента) от прогнозната стойност на договора.

1. Всички отработени консумативи и резервни части се депонират на предвидените за целта места от Изпълнителя.
2. Изпълнителят се задължава да предоставя отремонтираните компресорни агрегати, напълно оборудвани и готови за работа в съответствие с договорените спецификации и действащите стандарти за безопасност.